UPI पेमेंट कर सकेंगे यूजर्स, रिलायंस जियो के भारत V2 फोन से होगी टक्कर
HMD ग्लोबल ने भारत में नोकिया 110 4G और नोकिया 110 2G फीचर फोन लॉन्च किए हैं। इन दोनों फोन में कंपनी ने बिल्ट-इन UPI पेमेंट ऐप दिया है, इससे यूजर्स ऑनलाइन पेमेंट कर सकेंगे। कंपनी ने नोकिया 110 4G की कीमत 3,299 रुपए और
HMD ग्लोबल ने भारत में नोकिया 110 4G और नोकिया 110 2G फीचर फोन लॉन्च किए हैं। इन दोनों फोन में कंपनी ने बिल्ट-इन UPI पेमेंट ऐप दिया है, इससे यूजर्स ऑनलाइन पेमेंट कर सकेंगे।
कंपनी ने नोकिया 110 4G की कीमत 3,299 रुपए और नोकिया 110 2G की कीमत 1,699 रुपए रखी है। दोनों फोन को कंपनी ने IP52 सर्टिफिकेशन के साथ पेश किया है, जो फोन को धूल और पानी से सेफ रखता है।
12 दिन तक चलेगी नोकिया 110 4G की बैटरी
कंपनी ने दोनों फोन में 1.8 इंच का QQVGA डिस्प्ले दिया है। वहीं, पावर बैकअप के लिए नोकिया 110 4G में 1450 mAh की बैटरी दी गई है। कंपनी का दावा है कि फोन की बैटरी 8 घंटे तक का टॉक टाइम बैकअप देगी। वहीं, स्टैंडबाई मोड में फोन की बैटरी 12 दिन चलेगी। नोकिया 110 2G में 1000 mAh की बैटरी दी गई है।
32GB तक की मेमोरी कार्ड सपोर्ट करेंगे डिवाइस
दोनों फीचर फोन में 32GB तक की मेमोरी कार्ड लगाया जा सकता है। दोनों डिवाइस में पीछे की तरफ QVGA कैमरा सेंसर दिया गया है।
रिलायंस जियो के भारत V2 से होगी टक्कर
नोकिया 110 4G की टक्कर जियो के भारत V2 4G फीचर फोन से होगी, जिसे कंपनी ने दो दिन पहले ही 999 रुपए के प्राइस पर लॉन्च किया था। हालांकि, नोकिया 110 4G जियो के फीचर फोन से 2300 रुपए कम कीमत पर लॉन्च किया गया है। इसके साथ ही जियो ने अपने फीचर फोन के लिए 123 रुपए का प्लान भी पेश किया है।
